
Δελτίο Τύπου
Έρευνα Προοπτικών Απασχόλησης της ManpowerGroup για το Γ’ Τρίμηνο 2020:
Οι Έλληνες εργοδότες καταγράφουν επιφυλακτικά σχέδια προσλήψεων για το τρίτο τρίμηνο του 2020


· Οι Συνολικές Προοπτικές Απασχόλησης[footnoteRef:1] για το τρίτο τρίμηνο του 2020 διαμορφώνονται στο -7%. Οι προοπτικές προσλήψεων είναι οι πιο αδύναμες που έχουν καταγραφεί εδώ και περισσότερα από τέσσερα χρόνια, καθώς εμφανίζονται αποδυναμωμένες κατά 31 ποσοστιαίες μονάδες σε σχέση με το προηγούμενο τρίμηνο και κατά 26 ποσοστιαίες μονάδες σε σχέση με το αντίστοιχο τρίμηνο του προηγούμενου έτους.  [1:  Οι Συνολικές Προοπτικές Απασχόλησης προκύπτουν από το ποσοστό των εργοδοτών που προβλέπουν αύξηση των προσλήψεων και αφαιρώντας από αυτό το ποσοστό των εργοδοτών που αναμένουν μείωση των προσλήψεων. Το σχόλιο βασίζεται σε εποχικά προσαρμοσμένα δεδομένα.] 

· Το 65% των εργοδοτών αναφέρουν ότι η επιχειρηματική τους δραστηριότητα επηρεάστηκε από  τον COVID-19, με το 79% να προβλέπει πως τα επίπεδα προσλήψεων θα επιστρέψουν στα προ-COVID-19 επίπεδα εντός των επόμενων 12 μηνών. 
· Μείωση του αριθμού των ατόμων που απασχολούν προβλέπουν οι εργοδότες σε έξι από τους επτά τομείς οικονομικής δραστηριότητας κατά το προσεχές τρίμηνο. Στον τομέα των Κατασκευών αναμένεται να εκδηλωθεί ο πιο αδύναμος ρυθμός προσλήψεων, με τους εργοδότες να καταγράφουν απαισιόδοξες Συνολικές Προοπτικές Απασχόλησης της τάξης του -16%. Δυσοίωνες προοπτικές προσλήψεων αναφέρονται επίσης στον τομέα της Βιομηχανίας/Παραγωγής και στον τομέα του Τουρισμού, με Συνολικές Προοπτικές Απασχόλησης της τάξης του -14% και -13% αντίστοιχα.
· Ωστόσο, οι εργοδότες στον τομέα της Πρωτογενούς Παραγωγής (Βιομηχανία Εξόρυξης, Γεωργία, Ηλεκτρισμός, Φυσικό Αέριο και Ύδρευση) αναμένουν εύλογο κλίμα προσλήψεων, με Προοπτικές της τάξης του +10%.


· Οι εργοδότες στην Ευρύτερη Περιφέρεια Αττικής αναμένουν τον πιο αδύναμο ρυθμό προσλήψεων των τελευταίων τεσσάρων και πλέον ετών κατά το προσεχές τρίμηνο, καταγράφοντας Συνολικές Προοπτικές Απασχόλησης της τάξης του -3%. Οι εργοδότες στην Βόρεια Ελλάδα αναμένουν για το προσεχές τρίμηνο τον πιο αδύναμο ρυθμό προσλήψεων από το 2013, με Συνολικές Προοπτικές Απασχόλησης της τάξης του -8%.

Αθήνα, 9 Ιουνίου, 2020 – Οι εργοδότες στην Ελλάδα καταγράφουν επιφυλακτικά σχέδια προσλήψεων για το τρίτο τρίμηνο του 2020. Με το 15% των εργοδοτών να αναμένει αύξηση του αριθμού των απασχολουμένων, το 17% να προβλέπει μείωση και το 64% να μην προβλέπει κάποια αλλαγή. Μετά από την εποχική προσαρμογή των δεδομένων, οι Συνολικές Προοπτικές Απασχόλησης ανέρχονται σε -7%. Οι προοπτικές προσλήψεων είναι οι πιο αδύναμες που έχουν καταγραφεί εδώ και πάνω από τέσσερα χρόνια, και εμφανίζονται αποδυναμωμένες κατά 31 ποσοστιαίες μονάδες σε σχέση με το προηγούμενο τρίμηνο και κατά 26 ποσοστιαίες μονάδες σε σχέση με το αντίστοιχο τρίμηνο του προηγούμενου έτους.
Είναι σημαντικό να αναφέρουμε πως στην Έρευνα Προοπτικών Απασχόλησης της ManpowerGroup για το Γ’ Τρίμηνο προστέθηκαν δύο ερωτήσεις σχετικά με τον COVID-19: «Πόσο από την κανονική επιχειρηματική δραστηριότητα του οργανισμού σας έχει σταματήσει / τεθεί σε αναστολή από το ξέσπασμα COVID-19; και «Πότε πιστεύετε πως η εταιρεία σας θα επιστρέψει στα προ-COVID-19 επίπεδα προσλήψεων;
Το 65% των εργοδοτών αναφέρει πως η επιχειρηματική τους δραστηριότητα επηρεάστηκε από τον COVID-19, με το 79% να προβλέπει πως οι προθέσεις προσλήψεων θα επιστρέψουν στα προ-COVID-19 επίπεδα εντός των επόμενων 12 μηνών. Το 45% των εργοδοτών της Πρωτογενούς Παραγωγής (Βιομηχανία Εξόρυξης, Γεωργία, Ηλεκτρισμός, Φυσικό Αέριο και Ύδρευση) δείχνει πιο αισιόδοξο καθώς πιστεύει ότι θα επιστρέψει στα προ-COVID-19 επίπεδα προσλήψεων εντός των τριών επόμενων μηνών.
[bookmark: _GoBack]«Οι επιπτώσεις του COVID-19 έχουν ήδη ισχυρό αντίκτυπο στην κοινωνία και την οικονομία σε παγκόσμιο επίπεδο. Στην Ελλάδα, τον τελευταίο χρόνο η οικονομία έδειξε σημάδια ανάκαμψης - μετά από παρατεταμένη περίοδο κρίσης - δυστυχώς ο COVID-19 ανέστρεψε αυτή την κατάσταση. Σύμφωνα με την έρευνά μας, το μεγαλύτερο πλήγμα στις προθέσεις προσλήψεων προκύπτει στους τομείς του Τουρισμού, των Κατασκευών και του Λιανικού Εμπορίου, όπου οι προοπτικές είναι οι πιο αδύναμες που έχουν αναφερθεί εδώ και περισσότερα από τέσσερα χρόνια. Λαμβάνοντας υπόψη τις προκλήσεις που αντιμετωπίζουν οι εργαζόμενοι στον τουρισμό, η ManpowerGroup Ελλάδος ανταποκρίθηκε και προέβη σε μια δράση κοινωνικής υπευθυνότητας, μέσα από την προσφορά δωρεάν ψηφιακών σεμιναρίων, επαγγελματικής ενδυνάμωσης των εργαζομένων του κλάδου που υπέστη το μεγαλύτερο πλήγμα. Επίσης, είναι σημαντικό να προσθέσουμε ότι οι εργοδότες δείχνουν επιφυλακτικοί  αναφορικά με τα σχέδια προσλήψεων, δεδομένου ότι αυτή τη περίοδο επικεντρώνονται στην ασφαλή επιστροφή των ανθρώπων στην εργασία, καθώς και στην υποστήριξη των εργαζομένων με διαδικασίες και πρωτόκολλα υγιεινής», δηλώνει ο Χαράλαμπος Καζαντζίδης, Διευθύνων Σύμβουλος της ManpowerGroup Ελλάδος.

[bookmark: _Hlk1477481]Το ιστορικό των Συνολικών Προοπτικών Απασχόλησης στην Ελλάδα

Συγκρίσεις ανά Τομέα Οικονομικής Δραστηριότητας

Οι προοπτικές προσλήψεων για τέσσερις από τους επτά τομείς οικονομικής δραστηριότητας στην Ελλάδα είναι οι πιο αδύναμες που έχουν καταγραφεί από την περίοδο 2012-2013 – με αυτές να είναι στον τομέα των Κατασκευών, της Βιομηχανίας/Παραγωγής, του Τουρισμού και του Εμπορίου (Χονδρική & Λιανική).

Μείωση του αριθμού των ατόμων που απασχολούν προβλέπουν οι εργοδότες σε έξι από τους επτά τομείς οικονομικής δραστηριότητας κατά το προσεχές τρίμηνο. Στον τομέα των Κατασκευών αναμένεται να εκδηλωθεί ο πιο αδύναμος ρυθμός προσλήψεων, με τους εργοδότες να καταγράφουν απαισιόδοξες Συνολικές Προοπτικές Απασχόλησης της τάξης του -16%. Δυσοίωνες προοπτικές προσλήψεων αναφέρονται επίσης στον τομέα της Βιομηχανίας/Παραγωγής και στον τομέα του Τουρισμού, με Συνολικές Προοπτικές Απασχόλησης της τάξης του -14% και -13% αντίστοιχα. Υποτονική αγορά εργασίας αναμένεται σε δύο τομείς, με Προοπτικές της τάξης του -6% - τους τομείς Λοιπές Υπηρεσίες (Δημόσιος Τομέας, Κοινωνικές Υπηρεσίες, Μεταφορές & Επικοινωνίες) και Εμπορίου (Χονδρική και Λιανική), ενώ οι Προοπτικές για τον τομέα Χρηματοοικονομικών και Υπηρεσιών προς Επιχειρήσεις ανέρχονται σε -2%. Ωστόσο, οι εργοδότες του τομέα της Πρωτογενούς Παραγωγής (Βιομηχανία Εξόρυξης, Γεωργία, Ηλεκτρισμός, Φυσικό Αέριο και Ύδρευση) αναμένουν εύλογο κλίμα προσλήψεων, με Προοπτικές της τάξης του +10%.

Οι προοπτικές προσλήψεων αποδυναμώνονται και στους επτά τομείς οικονομικής δραστηριότητας σε σύγκριση με το προηγούμενο τρίμηνο. Οι Προοπτικές αποδυναμώνονται σημαντικά τόσο στον τομέα της Βιομηχανίας/Παραγωγής όσο και στον τομέα των Κατασκευών, κατά 39 και 35 ποσοστιαίες μονάδες αντίστοιχα, ενώ οι Προοπτικές του τομέα Χρηματοοικονομικών και Υπηρεσιών προς Επιχειρήσεις εμφανίζονται αποδυναμωμένες κατά 33 ποσοστιαίες μονάδες. Παράλληλα, οι προθέσεις προσλήψεων μειώνονται κατά 29 ποσοστιαίες μονάδες στον τομέα Εμπόριο (Χονδρική & Λιανική), και κατά 28 ποσοστιαίες μονάδες στον τομέα Λοιπές Υπηρεσίες (Δημόσιος Τομέας, Κοινωνικές Υπηρεσίες, Μεταφορές & Επικοινωνίες). 

Σε σύγκριση με το αντίστοιχο διάστημα του προηγούμενου έτους, η πρόθεση προσλήψεων αποδυναμώνεται και στους επτά τομείς οικονομικής δραστηριότητας, με σημαντικότερη τη μείωση κατά 43 ποσοστιαίες μονάδες στον τομέα των Κατασκευών. Σημαντικές μειώσεις της τάξης των 32 και 30 ποσοστιαίων μονάδων καταγράφονται στον τομέα του Τουρισμού και στον τομέα της Βιομηχανίας/Παραγωγής, αντίστοιχα, ενώ οι εργοδότες στον τομέα του Εμπορίου (Χονδρική και Λιανική) αναφέρουν μείωση ύψους 27 ποσοστιαίων μονάδων. Τα σχέδια προσλήψεων αποδυναμώνονται κατά 25 ποσοστιαίες μονάδες τόσο στον τομέα των Λοιπών Υπηρεσιών όσο και στον τομέα Χρηματοοικονομικών και Υπηρεσιών προς Επιχειρήσεις.

Συγκρίσεις ανά μέγεθος οργανισμού *[footnoteRef:2] [2: * Οι συμμετέχοντες εργοδότες χωρίζονται σε τέσσερις κατηγορίες μεγέθους οργανισμού: Οι Πολύ Μικρές επιχειρήσεις με λιγότερους από 10 υπαλλήλους, οι Μικρές επιχειρήσεις με 10-49 υπαλλήλους, οι Μεσαίες επιχειρήσεις με 50-249 υπαλλήλους και οι Μεγάλες επιχειρήσεις με 250 ή περισσότερους υπαλλήλους.
] 


Οι εργοδότες σε τρεις από τις τέσσερις κατηγορίες μεγέθους οργανισμού αναμένουν μείωση του αριθμού απασχολουμένων κατά το προσεχές τρίμηνο. Τον πιο αδύναμο ρυθμό προσλήψεων αναμένουν οι εργοδότες των Μεσαίων επιχειρήσεων, οι οποίοι αναφέρουν Συνολικές Προοπτικές Απασχόλησης της τάξης του -16%. Παράλληλα, οι Προοπτικές στις Μικρές και τις Μεγάλες επιχειρήσεις ανέρχονται σε -8% και -6% αντίστοιχα. Ωστόσο, οι εργοδότες των Πολύ Μικρών επιχειρήσεων αναμένουν σχετικά στεθερή δραστηριότητα προσλήψεων, καταγράφοντας Προοπτικές της τάξης του +1%.

Οι προθέσεις προσλήψεων αποδυναμώνονται και στις τέσσερις κατηγορίες μεγέθους οργανισμού σε σύγκριση με το προηγούμενο τρίμηνο, μεταξύ άλλων εμφανίζοντας σημαντικές μειώσεις της τάξης των 42 ποσοστιαίων μονάδων στις Μεγάλες επιχειρήσεις, και των 41 ποσοστιαίων μονάδων στις Μεσαίες Επιχειρήσεις. Οι Προοπτικές για τους εργοδότες των Μικρών επιχειρήσεων μειώνονται κατά 33 ποσοστιαίες μονάδες, ενώ οι Πολύ Μικρές επιχειρήσεις καταγράφουν μείωση της τάξης των 13 ποσοστιαίων μονάδων.

Σε σύγκριση με το τρίτο τρίμηνο του 2019, οι εργοδότες στις Μεσαίες επιχειρήσεις καταγράφουν σημαντική μείωση της τάξης των 44 ποσοστιαίων μονάδων. Παράλληλα, οι Προοπτικές εμφανίζονται αποδυναμωμένες κατά 38 και 26 ποσοστιαίες μονάδες για τους εργοδότες στις Μεγάλες και Μικρές επιχειρήσεις αντίστοιχα. Στις Πολύ Μικρές επιχειρήσεις, η δραστηριότητα προσλήψεων συρρικνώνεται κατά 11 ποσοστιαίες μονάδες.

Διεθνείς Συγκρίσεις
Περισσότεροι από 34.000 εργοδότες σε 43 χώρες και επικράτειες συμμετείχαν στην έρευνα της ManpowerGroup για τη σφυγμομέτρηση της αναμενόμενης δραστηριότητας στην αγορά εργασίας* κατά το Γ’ Τρίμηνο του 2020. Όλοι οι συμμετέχοντες απάντησαν στην εξής ερώτηση: «Ποια πιστεύετε ότι θα είναι η μεταβολή στο συνολικό αριθμό των ατόμων που απασχολούνται στον οργανισμό σας, στην περιοχή ευθύνης σας, κατά τους τρεις επόμενους μήνες, μέχρι και το τέλος Σεπτεμβρίου 2020, σε σχέση με το τρέχον τρίμηνο;» Οι συνεντεύξεις πραγματοποιήθηκαν στο πλαίσιο ιδιαίτερων περιστάσεων που δημιουργήθηκαν από την πανδημία του COVID-19. Τα ευρήματα της έρευνας για το τρίτο τρίμηνο του 2020 αναμένεται να αντανακλούν τον αντίκτυπο της πανδημίας, και του οικονομικού αποκλεισμού που ακολούθησε σε πολλές χώρες.

Οι εργοδότες σε 35 από τις 43 χώρες και επικράτειες που συμμετείχαν στην έρευνα της ManpowerGroup για το τρίτο τρίμηνο του 2020, αναμένεται να μειώσουν τον αριθμό των ατόμων που απασχολούν, στο διάστημα έως και το τέλος Σεπτεμβρίου 2020, ενώ αύξηση του αριθμού απασχολουμένων αναμένεται σε επτά χώρες, και αμετάβλητη αγορά εργασίας σε μία. 

Σε σύγκριση με το Β’ Τρίμηνο του 2020, οι προθέσεις προσλήψεων αποδυναμώνονται σε 42 από τις 43 χώρες και επικράτειες, ενώ αμετάβλητη αναμένεται να παραμείνει η κατάσταση σε μία. Οι εργοδότες και στις 43 χώρες και επικράτειες καταγράφουν αποδυναμωμένη πρόθεση προσλήψεων σε σύγκριση με το αντίστοιχο διάστημα του προηγούμενου έτους. Ο ισχυρότερος ρυθμός προσλήψεων αναμένεται να καταγραφεί σε Ιαπωνία, Ινδία, Ηνωμένες Πολιτείες, Κίνα και Ταϊβάν, ενώ οι εργοδότες σε Σιγκαπούρη, Κόστα Ρίκα, Κολομβία, Περού και Νότιο Αφρική αναμένουν τις πιο αδύναμες αγορές εργασίας.

Σε 24 από τις 26 χώρες της περιφέρειας Ευρώπη, Μέση Ανατολή & Αφρική (ΕΜΕΑ), οι εργοδότες αναμένεται να μειώσουν τον αριθμό απασχολουμένων, με την Κροατία και τη Γερμανία να αναμένουν περιορισμένη αύξηση του ανθρώπινου δυναμικού. Τα σχέδια προσλήψεων αποδυναμώνονται και στις 26 χώρες της περιφέρειας ΕΜΕΑ, σε σύγκριση τόσο με το προηγούμενο τρίμηνο όσο και με το ίδιο διάστημα του προηγούμενου έτους. Οι πιο ισχυρές προθέσεις προσλήψεων καταγράφονται σε Κροατία και Γερμανία, ενώ οι πιο αδύναμες καταγράφονται από τους εργοδότες στη Νότιο Αφρική, τη Σλοβακία και τη Ρουμανία.
Σε τέσσερις από τις επτά χώρες και επικράτειες της Ασίας-Ωκεανίας που συμμετείχαν στην έρευνα, οι εργοδότες αναμένουν αύξηση του αριθμού απασχολουμένων κατά το προσεχές τρίμηνο, ενώ σε δύο αναμένεται μείωση του ανθρώπινου δυναμικού και σε μία αναμένεται αμετάβλητη δραστηριότητα προσλήψεων. Σε σύγκριση με το Β’ Τρίμηνο του 2020, τα σχέδια προσλήψεων αποδυναμώνονται σε έξι χώρες και επικράτειες αλλά παραμένουν αμετάβλητα σε μία, ενώ οι εργοδότες καταγράφουν αποδυναμωμένες προθέσεις προσλήψεων και στις επτά σε σύγκριση με το αντίστοιχο διάστημα του προηγούμενου έτους. Οι εργοδότες στην Ιαπωνία και την Ινδία καταγράφουν τις πιο ισχυρές προθέσεις προσλήψεων της περιφέρειας, ενώ η πιο αδύναμη δραστηριότητα προσλήψεων αναμένεται να σημειωθεί στην Σιγκαπούρη και την Αυστραλία. 
Μειώσεις ανθρώπινου δυναμικού αναμένονται σε εννέα από τις 10 χώρες της Βόρειας, Νότιας και Κεντρικής Αμερικής από τον Ιούλιο έως και τον Σεπτέμβριο, ενώ οι εργοδότες στην δέκατη χώρα - τις Ηνωμένες Πολιτείες - αναμένουν περιορισμένη αύξηση του αριθμού θέσεων εργασίας. Η πρόθεση προσλήψεων αποδυναμώνεται και στις 10 χώρες της Βόρειας, Νότιας και Κεντρικής Αμερικής, σε σύγκριση τόσο με το Β’ Τρίμηνο του 2020 όσο και με το Γ’ Τρίμηνο του 2019. Τον ισχυρότερο ρυθμό προσλήψεων αναμένουν οι εργοδότες στις Ηνωμένες Πολιτείες, ενώ οι πιο αδύναμες προθέσεις προσλήψεων καταγράφονται σε Κόστα Ρίκα, Κολομβία και Περού.

Λεπτομερή αποτελέσματα της έρευνας διατίθενται στη διεύθυνση: www.manpowergroup.com/meos. Τα αποτελέσματα της έρευνας για το Δ΄ Τρίμηνο του 2020 θα δημοσιευτούν στις 9 Σεπτεμβρίου 2020.

*Τα σχόλια αυτής της ενότητας βασίζονται σε εποχικά προσαρμοσμένα δεδομένα, όπου αυτά υπάρχουν. Τα δεδομένα για την Κροατία και την Πορτογαλία δεν είναι εποχικά προσαρμοσμένα.
** Οι συνεντεύξεις πραγματοποιήθηκαν κάτω από ιδιαίτερες περιστάσεις λόγω της εξάπλωσης του Κορωνοϊού (Covid-19). Τα ευρήματα της έρευνας για το τρίτο τρίμηνο του 2020 είναι πιθανό να αντικατοπτρίζουν τον αντίκτυπο της παγκόσμιας έκτακτης ανάγκης για την υγεία και ενδέχεται να διαφέρουν σημαντικά από τα προηγούμενα τρίμηνα.

Σχετικά με τη ManpowerGroup™

Η ManpowerGroup®, η κορυφαία διεθνώς εταιρία παροχής λύσεων ανθρώπινου δυναμικού, βοηθά τους οργανισμούς να εξελίσσονται και να ξεχωρίζουν σε έναν κόσμο που αλλάζει γρήγορα παρέχοντας υπηρεσίες όπως η εύρεση, η αξιολόγηση, η ανάπτυξη και η διαχείριση ταλέντων. Αναπτύσσουμε καινοτόμες λύσεις για εκατοντάδες χιλιάδες οργανισμούς κάθε χρόνο, παρέχοντάς τους εξειδικευμένα ταλέντα, ενώ, παράλληλα, βρίσκουμε ουσιαστικές θέσεις εργασίας για εκατομμύρια ανθρώπους από ένα ευρύ φάσμα κλάδων και δεξιοτήτων. Η εξειδικευμένη οικογένεια των “brands” μας - Manpower®, Experis® και Talent Solutions® - δημιουργεί ουσιώδη αξία για τους υποψηφίους και πελάτες σε 80 χώρες εδώ και 70 χρόνια. Είμαστε αναγνωρισμένοι για την εταιρική μας ποικιλομορφία - ως μια από τις καλύτερες εταιρίες που δίνουν έμφαση στις γυναίκες, αλλά και στην ενσωμάτωση, στην ισότητα και την αναπηρία. Το 2020 η ManpowerGroup αναγνωρίστηκε για εντέκατη φορά ως μία από τις πλέον Ηθικές Εταιρίες στον Κόσμο - “World’s Most Ethical Companies”, επιβεβαιώνοντας τη θέση της ως την πιο αξιόπιστη και αξιόλογη εταιρία στον κλάδο.


Ο όμιλος ManpowerGroup στην Ελλάδα 

Στην Ελλάδα, ο όμιλος ManpowerGroup ιδρύθηκε το 1998. Μέσα από το δίκτυο 2 υποκαταστημάτων στην Αττική και Θεσσαλονίκη εντοπίζουμε, αξιολογούμε, αναπτύσσουμε και διαχειριζόμαστε ταλέντα σε όλο το φάσμα βασικών κλάδων της οικονομίας. Πιστοποιημένη σύμφωνα με το διεθνές πρότυπο ποιότητας ISO 9001:2015, στους τομείς εύρεσης και επιλογής προσωπικού καθώς και υπηρεσιών προσωρινής απασχόλησης σε όλο το δίκτυο των υποκαταστημάτων της. 

Για περισσότερες πληροφορίες σχετικά με τη ManpowerGroup Ελλάδας επισκεφθείτε τις ιστοσελίδες μας.
Για εταιρείες: www.manpowergroup.gr  
Για υποψήφιους: www.manpower.gr 


Follow us ManpowerGroup Greece 
[image: ][image: ]

